Yanni, nruḥ almi d tamnaḍt nesteqsa-d imezdaɣ akken ad aɣ-d-fken ismawen n yimeḍqan d yinumak-nsen nejmeɛ-d azal n 189 n yismawen n yidigan, 89 seg-sen d awalen imagnuyen, ma d 100 niḍen d awalen uddisen. Mi d-nejmeɛ ammud-nneɣ nelḥa-d deg usali n ukatay, nebḍa-t ɣef sin n yiḥricen; deg yixef amezwaru, d tazwart n ukatay d kra n tbadutin. Deg yixef wis sin, ɣef tezrawt tasnalsit n yismawen n yidigan d tazrawt talɣawayt n yismawen n yidigan yellan deg wammud-nneɣ, deg uḥric-a nnuda ɣef tmitar tigejdanin n yisem (addad, amḍan d tewsit) akked usileɣ n yismawen imeftiyen s usuddes neɣ s usuddem. Akked tazrawt tasnamkayt n yismawen n yidigan s usexdem n usegzawal n J.M.Dallet neɣ d inumak i aɣ-dfkan yimezdaɣ n temnaḍt-agi, daɣen deg uḥric-agi, nemmeslay-d ɣef wassaɣen isnamkanen akked ubeddel n unamek (tagetnamka, tanmegla, takenwa d tumnayt).